钦定古今图书集成/明伦汇编/氏族典/第367卷 > 《廖用贤尚友录》 > 谭峭
## 钦定古今图书集成/明伦汇编/氏族典/第367卷 > 《廖用贤尚友录》 > 谭峭

按《十国春秋》，“南唐谭峭，字景升，故唐国子司农洙之
子也。洙训以进士业，而峭酷好黄老书，师嵩山道士
十馀年，得辟谷养气之术。夏则服乌裘，冬则绿布衫，
或卧于风雪中。经日，人谓已毙，视之，气腾腾然。久之，
炼丹南岳。丹成能入水火，隐形不见。因蹑𪨗游三茅
山，道过金陵，见宋齐丘有仙骨，虽溺机智，而异于众”
人，出所著《化书》授齐丘曰：“是书之化，其道无穷，曷序
而流于后世。”齐丘遂夺而传之。后入青城山仙去。